《有感》
宋代·陈宗远

天地不磈立，人为天地心。
世无经济学，何以任弥纶。
沛兴园绮隐，渊启虬髯惊。
汉唐造草昧，数子留其名。
我非烟霞徒，息养离世氛。
我非云水客，眼空观劫尘。
有身必有用，用世非荣身。
善性自孟子，晋性由荀卿。
气质诚有驳，良心乃其纯。
荀卿言治气，孟子言养心。
治如治稊稗，晋去善自生。
养如养佳谷，善长晋亦亡。
善善而恶恶，孟荀同臭馨。
安用泥口耳，纷纷争异名。
寥寥数千载，尘迹汗简青。
麟死不可作，纪例存其文。
世无公是非，安得真劝懲。
西汉岂无人，气节冰雪清。
东汉岂无人，长厚性质淳。
特立违时好，心事竟埋堙。
纷纷澜倒徒，空赢身后名。

作者简介：陈宗远，字巽斋。有《寒窗听雪集》，已佚。事见《江湖后集》卷一三。　陈宗远诗，据《江湖后集》等书所录，编为一卷。